Մարաթոնին մասնակցեցին 7 տարեկան և բարձր բոլոր տարիքային խմբերի երեխաները, որոնց թվում էին Վանաձորի մանկատան 27, Վանաձորի «Փոքրիկ Իշխան» կենտրոնի 13 երեխաներ, Վանաձորի համայնքապետարանի ենթակա սպորտդպրոցների աշակերտներ, հանրապետության տարբեր մարզերից ժամանած երեխաներ։ Առաջին 300 մասնակիցները մարաթոնի ավարտին, ի թիվս բազմաթիվ նվերների, ստացան նաև թեմատիկ շապիկներ, հաղթողներն արժանացան մեդալների։